**Cântec pentru Bucovina**

*Adrian Păunescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu-i nicăierea pe pământ,

Nici omenie mai frumoasă,

Nici ceruri nu-s, nici munţi nu sunt,

Ca-n Bucovina mea de-acasă.

Aici şi cerul pare-un sat,

Precum în orice sat e cerul,

Aici e, parcă, mai curat

Şi mai puternic adevărul.

Şi de la Dorna-n Câmpulung

Şi de la Putna la Suceava

Atâtea ceruri ne ajung

Că parcă ne-mbrăcăm cu slava.

Acest străvechi pământ de fraţi

Cu lacrimi l-a plătit lumina

Oricâte ţări ai să străbaţi

Nu-i nicăieri ca-n Bucovina.

Aicea fiecare an

Cu brazi ne-mpodobeşte pragul,

Pe când Vitoria Lipan

Reintră-n basme cu Baltagul.